cyanic-selkie/wikianc huggingface dataset:
Θερινό πανεπιστήμιο (πολιτική)
Σύμφωνα με την εφημερίδα La Croix, τα θερινά πανεπιστήμια γεννήθηκαν ως ιδέα στις Ηνωμένες Πολιτείες της Αμερικής στην διάρκεια της δεκαετία του 1870, όταν τα πανεπιστήμια αποφάσισαν να ανοίξουν τους χώρους τους κατά την διάρκεια της θερινής περιόδου, προκειμένου οι καθηγητές της πρωτοβάθμιας και δευτεροβάθμιας εκπαίδευσης να έχουν την δυνατότητα να εμβαθύνουν τις γνώσεις τους. Στη Γαλλία, η συγκεκριμένη ιδέα απέκτησε νέα διάσταση όταν στην διάρκεια της δεκαετίας του 1970 έπειτα από τα γεγονότα του Μαΐου του 68 και προκειμένου η πολιτική να βρεθεί εκ νέου στο επίκεντρο μέσω ενός διαφορετικής αντίληψης τρόπου, συγκεντρώσεις, φόρουμ και συνέδρια δημιουργήθηκαν, όπου μπορούσε να μετάσχει το σύνολο των αγωνιστών και υποστηρικτών ενός κινήματος.
Παραπομπές
Κατηγορία:Διαλέξεις
Ευδοκία Κομνηνή
Ευδοκία Κομνηνή μπορεί να αναφέρεται σε:
Συνδικάτο του Εγκλήματος
Το Συνδικάτο του Εγκλήματος γνωστό και ως «Συνδικάτο Δολοφόνων» ήταν μια ελληνική εγκληματική οργάνωση που έδρασε στην Ελλάδα από τα τέλη της δεκαετίας του 1980 και μέχρι τα μέσα της δεκαετίας του 1990 με τα μέλη της να θεωρούνται υπεύθυνα για κάθε είδους εγκληματική ενέργεια, από συμβόλαια θανάτου, μέχρι ένοπλες ληστείες και εκβιασμούς επιχειρηματίων.
Μέλη
Τα ιδρυτικά μέλη του Συνδικάτου φέρονται να ήταν οι Αντώνης Δίπλας (αρχηγός), Κώστας Ναστούλης (υπαρχηγός), Βασίλης Καλτσάς (υπαρχηγός), Βασίλης Σούφλας (εκτελεστής) και Θόδωρος Κατηφίδης. Η αρχική αυτή ομάδα του Συνδικάτου εξαρθρώθηκε τον Αύγουστο του 1992 από τις διωκτικές αρχές όταν οι περισσότεροι συνελήφθησαν σε μια εξοχική κατοικία στο Πόρτο Γερμενό. Η σύλληψη του αρχηγού του «Συνδικάτου» Αντώνη Δίπλα και η καταδίκη του έδωσε την δυνατότητα στον Βασίλη Σούφλα να ηγηθεί της εγκληματικής συμμορίας. Τα αμέσως επόμενα χρόνια δημιούργησε μαζί με τον Κατηφίδη μια νέα εγκληματική ομάδα και άρχισαν να εκτελούν τα περισσότερα συμβόλαια θανάτου ενώ παράλληλα το συνδικάτο πραγματοποιούσε και ένοπλες ληστείες, βελτιώνοντας ακόμα περισσότερο την σχέση του με τα κυκλώματα προστασίας της αθηναϊκής νύχτας. Η νέα αυτή ομάδα περιλάμβανε τον Κώστα Ανδρεάδη, τον Σωτήρη Κιούση, τον Δημήτρη Καπετανάκη τον Βασίλη Ανδρεάδη και τον Μιχάλη Αδαμαντίδη. Σχέσεις με αυτήν την νέα ομάδα φέρεται να είχαν και οι Αναστάσιος Χατζόπουλος και Αλέξανδρος Ζεκερίδης.
Εγκληματική δράση
Το «Συνδικάτο» ευθύνονταν για μια σειρά εγκληματικών ενεργειών,όπως:
Επίλογος
Η δράση του Συνδικάτου άρχισε να φθίνει από τις αρχές του 1996 καθώς αρκετά μέλη θα βρεθούν δολοφονημένα και συγκεκριμένα:
Παραπομπές
Κατηγορία:Έγκλημα στην Ελλάδα Κατηγορία:Δολοφονίες στην Ελλάδα Κατηγορία:Εγκληματικές οργανώσεις
Bloodrock
Οι Bloodrock ήταν αμερικανικό hard rock συγκρότημα, το οποίο δημιουργήθηκε το 1969 στο Φορτ Γουόρθ του Τέξας και μετά από έξι στούντιο και ένα ζωντανό άλμπουμ, διαλύθηκαν το 1975.
Βιογραφία
Οι Bloodrock σχηματίστηκαν αρχικά το 1963 με την ονομασία The Naturals, από τους Τζιμ Ράτλετζ στα τύμπανα και τα φωνητικά, Νικ Τέιλορ στην κιθάρα και τα φωνητικά, Εντ Γκράντι στο μπάσο και τα φωνητικά και Ντιν Παρκς στην κιθάρα. Το 1965, κυκλοφόρησαν το πρώτο τους σινγκλ με τίτλο "I Want You", πριν μετονομαστούν σε Crowd + 1, κυκλοφορώντας τρία ακόμη σινγκλ, τα "Mary Ann Regrets", "Don’t Hold Back" και "Circles".
Το 1967, ο Παρκς αποχώρησε από το συγκρότημα, δίνοντας την θέση του στον Λι Πίκενς, ενώ ο κιμπορντίστας Στίβι Χιλ έγινε μέλος τους. Δύο χρόνια αργότερα, άλλαξαν το όνομα τους σε Bloodrock και με την βοήθεια του μάνατζερ των Grand Funk Railroad ηχογράφησαν το πρώτο τους άλμπουμ με τίτλο "Bloodrock", το οποίο κυκλοφόρησε τον Μάρτιο του 1970 μέσω της Capitol Records και ανέβηκε στο # 160 του Billboard. Ο Ράτλετζ ανέλαβε αποκλειστικά το μικρόφωνο και στα τύμπανα κάθισε ο Ρικ Κομπ. Το συγκρότημα άνοιγε τις συναυλίες του Τζίμι Χέντριξ, παίζοντας μεταξύ άλλων, στο Atlanta International Pop Festival μπροστά σε 350.000 θεατές.
Τον Οκτώβριο του 1970, κυκλοφόρησε ο δίσκος "Bloodrock 2", ανεβαίνοντας στο # 21 των αμερικάνικων τσαρτ, συνοδευόμενος από την επιτυχία του σινγκλ "D.O.A.", το οποίο σκαρφάλωσε στο Top-40 του Hot-100. Το άλμπουμ έγινε χρυσό στην πατρίδα του συγκροτήματος στις 3 Ιανουαρίου 1990.
Η ίδια σύνθεση ηχογράφησε το "Bloodrock 3" που ανέβηκε στο # 27 του Billboard, όπως και το "Bloodrock U.S.A." που μπήκε στις χαμηλές θέσεις του Top-100. Τα δύο αυτά άλμπουμ κυκλοφόρησαν το 1971 και εδραίωσαν τους Bloodrock, οι οποίοι κυκλοφόρησαν το ζωντανά ηχογραφημένο στο Chicago Amphitheater, "Bloodrock Live", δύο κομμάτια του οποίου ήταν ηχογραφημένα σε στούντιο με το κοινό να ακούγεται σε overdub.
Το 1972, αποχώρησαν ο Πίκενς και ο Ράτλετζ, με τον Γουόρεν Χαμ να αναλαμβάνει τα φωνητικά. Το "Passage" του 1972, υπήρξε ο τελευταίος τους δίσκος που μπήκε στον αμερικάνικο κατάλογο επιτυχιών, φθάνοντας ως το # 104. Την επόμενη χρονιά, ο ντράμερ Ράντι Ρίντερ αντικατέστησε τον Κομπ και η νέα σύνθεση κυκλοφόρησε το "Whirlwind Tongues" τον Φεβρουάριο του 1974. Στους δύο τελευταίους δίσκους, το συγκρότημα άφησε το hard rock ύφος των πρώτων του κυκλοφοριών, εντάσσοντας πολλά progressive rock στοιχεία στον ήχο τους.
Οι Bloodrock ηχογράφησαν τον δίσκο "Unspoken Words", ο οποίος παρέμεινε ακυκλοφόρητος μέχρι την συλλογή "Triptych" του 2000, αφού ο Ρίντερ αποχώρησε και το συγκρότημα διαλύθηκε.
Η σύνθεση των Ράτλετζ, Πίκενς, Γκράντι, Τέιλορ και Χιλ, μαζί με το ντράμερ Κρις Τέιλορ, επανενώθηκε για μία εμφάνιση στις 12 Μαρτίου 2005, με σκοπό την οικονομική ενίσχυση του Στίβι Χιλ, ο οποίος υπέφερε από λευχαιμία. Ο Χιλ πέθανε το 2013, ενώ τρία χρόνια νωρίτερα είχε φύγει από την ζωή ο Νικ Τέιλορ.
Πηγές
Κατηγορία:Αμερικανικά hard rock συγκροτήματα Κατηγορία:Heavy metal συγκροτήματα από το Τέξας
Φιλιμπέρ Τσιρανάνα
Ο Φιλιμπέρ Τσιρανάνα (Philibert Tsiranana, 18 Οκτωβρίου 1912 - 16 Απριλίου 1978) ήταν πολιτικός από τη Μαδαγασκάρη, που χρημάτισε πρώτος Πρόεδρος του νησιού, από το 1959 ως το 1972. Αποτέλεσε μικρογραφία της χώρας του από το 1960 ως το τέλος της προεδρίας του. Ως πρώτος πρόεδρος της νεαρής δημοκρατίας θεωρούνταν σοφός και έγινε αρεστός σε όλους. Ωστόσο, οι γαλλόφωνες αφρικανικές χώρες παρουσίασαν θεσμική αστάθεια κατά την περίοδο της θητείας του. Οδήγησε τη χώρα του σε ένα είδος σοσιαλισμού, που έλαβε τον όρο "Μαλαγασικός σοσιαλισμός". Κατά τη διάρκεια των τριών πρώτων χρόνων της προεδρικής του θητείας κυβέρνησε απολυταρχικά. Παρά το γεγονός αυτό, παραμένει σημαίνουσα πολιτική μορφή στη νησιωτική χώρα και συχνά αποκαλείται "πατέρας της Ανεξαρτησίας".
Μετέπειτα βίος
Έχοντας πολύ καλή μόρφωση, σύντομα αποφάσισε να ασχοληθεί με την πολιτική. Εξελέγη μέλος της Εθνοσυνέλευσης του νησιού. Το 1956 εξελέγη βουλευτής (σε μία από τις 3 συνολικά έδρες) στη Γαλλική Εθνοσυνέλευση. Στη συνέχεια συνετέλεσε στην ίδρυση του Σοσιαλιστικού Δημοκρατικού Κόμματος Μαδαγασκάρης και Κομόρων (PSD), ένα μετριοπαθές κόμμα, το οποίο υποστήριζε την αυτονομία της Μαδαγασκάρης από τη Γαλλία, όχι όμως και την καθολική ανεξαρτησία. Το 1957 έγινε αντιπρόεδρος του εκτελεστικού συμβουλίου και έγινε το πρώτο και μοναδικό πρόσωπο που απέκτησε το αξίωμα αυτό στη νησιωτική χώρα. Το 1958 έγινε πρωθυπουργός και έπειτα αποφασίστηκε η ανακήρυξη της ανεξαρτησίας της Μαδαγασκάρης. Ο Τσιρανάνα έθεσε υποψηφιότητα για το αξίωμα του Προέδρου. Το 1959 καταργήθηκε η θέση του Πρωθυπουργού και πρώτος πρόεδρος έγινε ο Τσιρανάνα.
Όπως οι περισσότεροι Αφρικανοί ηγέτες της εποχής του, ο Τσιρανάνα κυβέρνησε απολυταρχικά και εγκαθίδρυσε ένα μονοκομματικό καθεστώς. Από τη δεκαετία του 1960 και έπειτα το Σοσιαλιστικό Δημοκρατικό Κόμμα έγινε το μοναδικό σημαντικό πολιτικό κόμμα στη Μαδαγασκάρη. Το 1971 η κυβέρνηση συνέτριψε με κτηνώδη τρόπο μια εξέγερση. Ακολούθησαν φοιτητικές ταραχές στις αρχές του 1972, με αιχμή τη γαλλική κυριαρχία στον πολιτισμό της χώρας αλλά και τα οικονομικά προβλήματα. Οι διαδηλώσεις κατεστάλησαν, ωστόσο οι ταραχές συνεχίστηκαν και ανάγκασαν τον πρόεδρο να διαλύσει την κυβέρνηση το Μάιο του 1972 και να διορίσει πρωθυπουργό τον Γκαμπριέλ Ραμαναντσόα. Τον Οκτώβριο του 1972 ο Τσιρανάνα παραιτήθηκε από πρόεδρος και παρέδωσε την εξουσία στο στρατηγό Ραμαναντσόα. Παρά την κάποια υποστήριξη που είχε ανάμεσα σε μερίδα του λαού, ο Τσιρανάνα παρέμεινε εκτός του πολιτικού στίβου τα επόμενα χρόνια. Πέθανε στις 16 Απριλίου του 1978.
Ο γιος του, Φιλίπ, κατήλθε υποψήφιος στις προεδρικές εκλογές του 2006, όπου έλαβε μόνο 0,02% των ψήφων και ήρθε 12ος στον πρώτο γύρο.
Εξωτερικοί σύνδεσμοι
Κατηγορία:Αρχηγοί κράτους της Μαδαγασκάρης
Βραβείο Καλύτερου Ντοκιμαντέρ της Ένωσης Κριτικών Κινηματογράφου του Τορόντο
Εξωτερικοί σύνδεσμοι
Κατηγορία:Βραβεία της Ένωσης Κριτικών Κινηματογράφου του Τορόντο
Αυστραλιανή Αμυντική Δύναμη
Η Αυστραλιανή Αμυντική Δύναμη (αγγλικά: Australian Defence Force, ADF) είναι ο στρατιωτικός οργανισμός που είναι υπεύθυνος για την υπεράσπιση της Αυστραλίας. Αποτελείται από το Αυστραλιανό Πολεμικό Ναυτικό, τον Αυστραλιανός Στρατός Ξηράς, την Αυστραλιανή Πολεμική Αεροπορία και μια σειρά μονάδων «τριών υπηρεσιών». Η ADF έχει δύναμη μόλις πάνω από 80.000 στελέχη και εφεδρείες και υποστηρίζεται από το Υπουργείο Άμυνας και αρκετούς άλλους πολιτικούς οργανισμούς.
Κατά τις πρώτες δεκαετίες του 20ού αιώνα, η αυστραλιανή κυβέρνηση καθιέρωσε τις ένοπλες υπηρεσίες ως ξεχωριστές οργανώσεις. Κάθε υπηρεσία είχε ανεξάρτητη δομή διοίκησης. Το 1976, η κυβέρνηση έκανε μια στρατηγική αλλαγή και καθιέρωσε την ADF για να τοποθετήσει τις υπηρεσίες κάτω από ένα ενιαίο αρχηγείο. Με την πάροδο του χρόνου, ο βαθμός ολοκλήρωσης έχει αυξηθεί και τα κεντρικά γραφεία των τριών υπηρεσιών, οι φορείς υλικοτεχνικής υποστήριξης και εκπαίδευσης έχουν αντικαταστήσει πολλά ιδρύματα της ενιαίας υπηρεσίας.
Η ADF είναι τεχνολογικά εξελιγμένη αλλά σχετικά μικρή. Παρόλο που τα 58.061 στελέχει της ADF και οι 19.338 ως ενεργή εφεδρεία την καθιστούν το μεγαλύτερο στρατό στην Ωκεανία, εξακολουθεί να είναι μικρότερη από τους περισσότερους ασιατικούς στρατούς. Παρ' όλ' αυτά, η ADF υποστηρίζεται από ένα σημαντικό προϋπολογισμό σύμφωνα με τα παγκόσμια πρότυπα και είναι σε θέση να αναπτύξει δυνάμεις σε πολλές τοποθεσίες εκτός της Αυστραλίας.
Ερρίκος του Μονπανσιέ
Ο Ερρίκος, γαλλ. Henri (12 Μαΐου 1573 - 27 Φεβρουαρίου 1608) από τον Οίκο των Βουρβόνων ήταν δούκας του Μονπανσιέ.
Βιογραφία
Ήταν γιος του Φραγκίσκου δούκα του Μονπανσιέ και της Ρενέε, κόρης του Νικολάου ντ' Ανζού.
Οικογένεια
Το 1597 νυμφεύτηκε την Ερριέττα-Αικατερίνη, κόρη του Ερρίκου του Ζουαγιέζ και είχε τέκνο:
Εύπωλος ο Θεσσαλός
Ο Εύπωλος ο Θεσσαλός (5ος/4ος αιώνας π.Χ.) ήταν αρχαίος Έλληνας ολυμπιονίκης από τη Θεσσαλία.
Η πρώτη παραβίαση
Στέφθηκε ολυμπιονίκης στο αγώνισμα της πυγμαχίας κατά τους 98ους (388 π.Χ.) ολυμπιακούς αγώνες της αρχαιότητας. Μετά την στέψη του ως ολυμπιονίκης, ανακαλύφθηκε πως ο Εύπωλος είχε δωροδοκήσει τους αντιπάλους του -ανάμεσα τους και ο Φορμίων ο οποίος ήταν ο εν ενεργεία ολυμπιονίκης- ώστε να χάσουν από αυτόν. Για την παραβίαση του αυτή -η πρώτη γνωστή περίπτωση δωροδοκίας-, οι ελλανοδίκες του επέβαλλαν να καταβάλλει χρηματικό πρόστιμο για την κατασκευή Ζάνων.
Εξωτερικοί σύνδεσμοι
Κατηγορία:Αρχαίοι Έλληνες Ολυμπιονίκες Κατηγορία:Αρχαίοι Θεσσαλοί ολυμπιονίκες Κατηγορία:Αρχαίοι ολυμπιονίκες της πυγμαχίας‎ Κατηγορία:Αρχαίοι ολυμπιονίκες (4ος αιώνας π.Χ.)
Jean-Claude Lattès (εκδοτικός οίκος)
Οι Εκδόσεις Jean-Claude Lattès (Éditions Jean-Claude Lattès), με μορφοποίηση επωνυμίας JC Lattès, είναι γαλλικός εκδοτικός οίκος που ανήκει στον όμιλο Hachette Livre και έχει την έδρα στο Παρίσι.
Έργα
Μερικές από τις εμπορικές επιτυχίες της εταιρείας είναι η ανακάλυψη του Νταν Μπράουν, συγγραφέα των :
Εξωτερικοί σύνδεσμοι
Κατηγορία:Εκδοτικοί οίκοι
Γερτρούδη της Φλάνδρας, δούκισσα της Λωρραίνης
Η Γερτρούδη της Φλάνδρας, δούκισσα της Λωρραίνης (περί το 1070 - 1117), κόμισσα του Λέουβεν, λαγδραβίνα της Βραβάντης από τον πρώτο γάμο της και δούκισσα της Λωρραίνης από τον δεύτερο γάμο της ήταν ήταν η δεύτερη κόρη του Ροβέρτου Α΄, κόμητος της Φλάνδρας και της Γερτρούδης της Σαξονίας. Η Γερτρούδη παντρεύτηκε στον πρώτο της γάμο τον Ερρίκο Γ΄, κόμη του Λέουβεν απο τον Οίκο του Ρέγκιναρ, κόμη του Λέουβεν (1078 - 1095) και λαγδράβο της Βραβάντης (1085 - 1095), πέθανε από τα βαριά τραύματα του κατά την διάρκεια ενός τουρνουά (1095), τον διαδέχθηκε στην κομητεία και στην λαγδραβία ο αδελφός του Γοδεφρείδος Α΄. Με τον πρώτο σύζυγο της Ερρίκο παιδιά της Γερτρούδης ήταν :
Η Γερτρούδη της Φλάνδρας παντρεύτηκε σε δεύτερο γάμο της (1196) τον Τιερί Β΄ της Λωρραίνης, γιο του Γεράρδου της Αλσατίας, κόμητος του Μετς από τον Οίκο της Λωρραίνης. Όταν τον παντρεύτηκε ήταν χήρος με έναν γιο, τον Σιμόν και μια κόρη, τη Γερτρούδη. Από τον δεύτερο σύζυγό της Τιερί, παιδιά της Γερτρούδης ήταν:
Εξωτερικοί σύνδεσμοι
Κατηγορία:Οίκος της Φλάνδρας Κατηγορία:Δούκισσες της Λωρραίνης
Γουαδαλούπε (ποταμός)
Ο ποταμός Γουαδαλούπε, ή Ρίο Γουαδαλούπε, ή Γκουαδαλόχε είναι ποταμός της κεντρικής Ιβηρικής χερσονήσου (Ισπανία).
Πηγάζει από την ομώνυμη οροσειρά Σιέρρα ντε Γουαδαλούπε κοντά στην ομώνυμη πόλη Γουαδαλούπε στην Εστρεμαδούρα, όπου μετά από ένα ρου 40,5 χλμ. εκβάλει στον ποταμό Γουαδιάνα, (στα σύνορα με την Πορτογαλία), του οποίου και αποτελεί τελικά παραπόταμο. Η λεκάνη απορροής του Γουαδαλούπε φθάνει περίπου τα 380 τ.χλμ. και βρίσκεται μεταξύ της παραπάνω οροσειράς και του διερχόμενου νότια ποταμού Γουαδιάνα.
Το όνομα του ποταμού είναι σύνθετο, από την αραβική λέξη "γκουάντα" = ποταμός και τη λατινική lupus = λύκος ή φως.
Κατηγορία:Ποταμοί της Ισπανίας
Θεία Δίκη
Ο φιλοσοφικός και θρησκευτικός όρος θεία δίκη χρησιμοποιείται με διπλή σημασία, υπό γενική και μερική άποψη, συνεπάγοντας καταστροφές.
Κατά τη γενικότερη άποψη ο όρος αποδίδεται με τις καταστροφές που επαπειλούνται ως τιμωρία από τον Θεό οι αδικοπραξίες που τελούν οι άνθρωποι είτε μεμονωμένα, είτε κατά λαός είτε και κατά των εχθρών λαού. Αντίθετα με τη στενότερη σημασία του όρου αποδίδεται κυρίως το επώδυνο τέλος της ιστορίας της ανθρωπότητας.
Όσον αφορά τη στενότερη σημασία του όρου, η θεία δίκη συμπαρατάσσεται με την εσχατολογία αλλά και με μια παρουσία προσδοκίας με την οποία απαντάται ισοδύναμη και που περιγράφονται στη Βίβλο κατά ποικίλους τρόπους.
Σαμπρίνα Γκονσάλες Παστέρσκι
Η Sabrina Gonzalez Pasterski (γεννημένη στις 3 Ιουνίου 1993) είναι μια αμερικανίδα θεωρητική φυσικός από το Σικάγο που σπουδάζει φυσική υψηλής ενέργειας. Περιγράφει τον εαυτό της ως «περήφανη πρώτης γενιάς Κουβανέζα-Αμερικανίδα και απόφοιτη Δημόσιων Σχολείων του Σικάγο». Ολοκλήρωσε τις προπτυχιακές της σπουδές στο Τεχνολογικό Ινστιτούτο της Μασαχουσέτης (MIT), πήρε το διδακτορικό της από το Πανεπιστήμιο του Χάρβαρντ και είναι μεταδιδακτορικός συνεργάτης PCTS στο Πανεπιστήμιο του Princeton. Σύμφωνα με το Google Trends, η Πάστερσκι ήταν ο #3 Trending Scientist για όλο το 2017. Το 2015, συμπεριλήφθηκε στη λίστα Επιστημών Φορμπς 30 κάτω των 30, ονομάστηκε Φορμπς 30 κάτω των 30 All Star το 2017 και επέστρεψε ως κριτής το 2018 στο πλαίσιο της πρώτης γυναικείας ομάδας κριτών της Φορμπς στην κατηγορία Επιστημών. Είναι γνωστή για την ασυνήθιστη λίστα επιτευγμάτων της, συμπεριλαμβανομένης προπτυχιακής ΣΔΣ με βαθμό 5,00 από το MIT.
Πρώτα χρόνια
Η Πάστερσκι γεννήθηκε στο Σικάγο στις 3 Ιουνίου 1993 από τους Μαρκ Πάστερσκι και Μαρία Γκονζάλες. Ο πατέρας της, δικηγόρος και ηλεκτρολόγος μηχανικός, την ενθάρρυνε να ακολουθήσει τα όνειρά της. Έκανε εγγραφή στο Edison Regional Gifted Center το 1998, και αποφοίτησε από το Illinois Mathematics and Science Academy το 2010
Πήρε το πρώτο της μάθημα πτήσης το 2003, πιλότισε το FAA1 στο EAA AirVenture Oshkosh το 2005 και άρχισε να κατασκευάζει αεροσκάφη κιτ μέχρι το 2006. Η πρώτη της σόλο πτήση στις ΗΠΑ ήταν σε αυτό το αεροσκάφος το 2009 μετά την υπογραφή του CFI του Jay Maynard
Στη συνέντευξη της στο Scientific American 30 κάτω των 30 το 2012, η Πάστερσκι ονόμασε μεταξύ των επιστημονικών ηρώων της, τους Leon Lederman, Dudley Herschbach και Freeman Dyson, και είπε ότι προσελκύθηκε στη φυσική χάρη στον Jeff Bezos. Έχει λάβει προσφορές εργασίας από την Blue Origin, μια αεροδιαστημική εταιρεία που ιδρύθηκε από τον Jeff Bezos του Amazon.com και την Εθνική Διοίκηση Αεροναυτικής και Διαστήματος (NASA).
Εκπαίδευση και Ακαδημιακά
Ως δευτεροετής στο MIT, η Πάστερσκι ήταν μέρος του πειράματος Compact Muon Solenoid στο Large Hadron Collider. Ως μεταπτυχιακή φοιτήτρια στο Χάρβαρντ, συνεργάστηκε με τον Andrew Strominger. Η πρώτη της δουλειά είχε ως αποτέλεσμα την ανακάλυψη του «περιστρεφόμενου φαινομένου μνήμης» που μπορεί να χρησιμοποιηθεί για τον εντοπισμό ή την επαλήθευση των καθαρών επιδράσεων των βαρυτικών κυμάτων. Στη συνέχεια ολοκλήρωσε το τρίγωνο Pasterski – Strominger – Zhiboedov για ηλεκτρομαγνητική μνήμη σε μια σόλο εργασία του 2015 που ανέφερε ο Stephen Hawking στις αρχές του 2016. Πήρε το διδακτορικό της στη Φυσική από το Πανεπιστήμιο του Χάρβαρντ τον Μάιο του 2019. Είναι μεταδιδακτορική στο Κέντρο Θεωρητικής Φυσικής του Πανεπιστημίου Princeton.
Κάλυψη από τα ΜΜΕ
Η αναφορά του Hawking για το σόλο έργο της Πάστερσκι στο τρίγωνο PSZ δημοσιοποιήθηκε από τον ηθοποιό George Takei όταν την ανέφερε στο λογαριασμό του στο Twitter: «Ας ελπίσουμε ότι είμαι γνωστή για αυτό που κάνω και όχι για αυτό που δεν κάνω». Το άρθρο του Steven P. Jobs Trust που περιλαμβάνεται στο tweet έχει κοινοποιηθεί 1.200.000 φορές.
Το έργο της Πάστερσκι για την προώθηση της πρωτοβουλίας Let Girls Learn το 2016 αναγνωρίστηκε με μια πρόσκληση στον Λευκό Οίκο, ένα συγχαρητήριο μήνυμα από τον Λευκό Οίκο που έπαιξε στην τηλεοπτικό δίκτυο, καθώς και ένα αφιέρωμα δύο σελίδων στο Marie Claire τον Γενάρη του 2017 μαζί με την πρώην Πρώτη Κυρία Michelle Obama.
Οι συνεχείς προσπάθειες της Πάστερσκι για την προώθηση διδασκαλίας της επιστήμης, της τεχνολογίας, της μηχανικής και των μαθηματικών (STEM) σε κορίτσια στην Κούβα έχει αναγνωριστεί από το Ίδρυμα Annenberg.
Διεθνής τύπος και τηλεοπτική κάλυψη του έργου της Πάστερσκι έχει γίνει στα Ρωσικά, Πολωνικά, Τσέχικα, Ισπανικά, Γερμανικά, Χίντι και Γαλλικά: Ρωσία Σήμερα, περιοδικό Angora της Πολωνίας, περιοδικό DNES στην Τσεχική Δημοκρατία, People en Español, Jolie στη Γερμανία, Vanitha TV στην Ινδία, περιοδικό Madame στη Γαλλία, περιοδικό Le Figaro Paris, περιοδικό Femina στην Ελβετία και Marie Claire Espana. Το 2016, ο τραγουδιστής R&B Chris Brown δημοσίευσε μια σελίδα με ένα βίντεο που την προωθεί. Το Φορμπς και το The History Channel έγραψαν ιστορίες για την Γκονζάλες Πάστερσκι για το κοινό τους στο Μεξικό και τη Λατινική Αμερική, αντίστοιχα.
Ελέγχοντας την ακρίβεια των απεικονίσεων στα μέσα ενημέρωσης, ο Snopes διαπίστωσε ότι "το βάιραλ meme για την απόφοιτη του Πανεπιστημίου Χάρβαρντ έχει τα περισσότερα (αλλά όχι όλα) σωστά γεγονότα". Η Πάστερσκι και ο Hawking δεν ακολουθούν ο ένας τον άλλον στο Twitter, γιατί ούτε ο Hawking ούτε η Πάστερσκι είχαν λογαριασμό στο Twitter, ο Snopes δήλωσε ότι "η αλήθεια είναι στην πραγματικότητα πολύ πιο ενδιαφέρουσα" επισημαίνοντας ότι δύο επιστημονικές δημοσιεύσεις που δημοσιεύθηκαν το 2016 και γράφτηκαν συνεργατικά με τον Hawking ανέφεραν δύο κομμάτια από την έρευνα που συνέγραψε η Πάστερσκι και ένα που γράφτηκε αποκλειστικά από αυτήν. Η ετικέτα "ο επόμενος Αϊνστάιν" σύμφωνα με τον Snopes "είναι μια ετικέτα που σαφώς την κάνει να αισθάνεται άβολα", προσθέτοντας ότι η Πάστερσκι έγραψε το 2017, "Είμαι απλώς μια μεταπτυχιακή φοιτήτρια. Έχω πολλά να μάθω. Δεν αξίζω την προσοχή." Η Πάστερσκι διατηρεί μια λίστα με προσωπικές απαντήσεις σε απεικονίσεις στα ΜΜΕ στον ιστότοπό της.
Eξωτερικοί σύνδεσμοι
Κατηγορία:Αμερικανοί φυσικοί
Αδέλα της Φλάνδρας
Βασίλισσα της Δανίας
Ο γάμος της με τον Δανό βασιλιά Κνούτο Δ΄ έγινε αμέσως μετά την άνοδο του στον θρόνο της Δανίας (1080) σαν τμήμα της συμφωνίας μεταξύ Δανίας και Φλάνδρας για μεταξύ τους συμμαχία εναντίον του Νορμανδού βασιλιά της Αγγλίας Γουλιέλμου του Κατακτητή. Με τον γάμο της απέκτησε τρία παιδιά, τον Κάρολο τον Καλό μετέπειτα κόμη της Φλάνδρας (1083) και δυο δίδυμες θυγατέρες την Ίνγκεργερντ Κνουτσντότερ και τη Σεσίλια Κνουτσντάτερ οι οποίες γεννήθηκαν μετά τον θάνατο του πατέρα τους (1086).
Δούκισσα της Απουλίας
Μετά τη δολοφονία του πρώτου συζύγου της έφυγε για την πατρίδα της τη Φλάνδρα παίρνοντας μαζί της τον γιο της Κάρολο ενώ άφησε πίσω στη Δανία τις νεογέννητες δίδυμες θυγατέρες της. Έμεινε στην αυλή του πατέρα της και στη συνέχεια του αδελφού της μέχρι που αναχώρησε για την Απουλία για να παντρευτεί τον δούκα της Απουλίας Ρογήρο Μπόρσα και να γίνει έτσι δούκισσα της Απουλίας. Απέκτησε με τον δεύτερο σύζυγο της τρία παιδιά τον Λουδοβίκο που πέθανε σε βρεφική ηλικία, τον μετέπειτα δούκα Γουλιέλμος Β΄ της Απουλίας και τον Γυισκάρδο που πέθανε στην εφηβεία (1108). Μετά τον θάνατο του δεύτερου συζύγου της διατέλεσε αντιβασιλιάς της Απουλίας για λογαριασμό του ανήλικου γιου της Γουλιέλμου (1111 - 1115).
Εξωτερικοί σύνδεσμοι
Κατηγορία:Βασίλισσες της Δανίας Κατηγορία:Οίκος της Φλάνδρας
Βραβείο Καλύτερης Ταινίας Κινουμένων Σχεδίων της Ένωσης Κριτικών Κινηματογράφου του Τορόντο
Εξωτερικοί σύνδεσμοι
Κατηγορία:Βραβεία της Ένωσης Κριτικών Κινηματογράφου του Τορόντο
Μπράουναου αμ Ινν
Το Μπράουναου αμ Ινν (Braunau am Inn, δηλαδή: Μπράουναου επί του Αίνου) είναι πόλη της Αυστρίας στο κρατίδιο της Άνω Αυστρίας, στα σύνορα με τη Γερμανία.
Γεωγραφία
Η πόλη βρίσκεται πάνω στον ποταμό Ινν και ανήκει στην ομώνυμη επαρχία, Μπράουναου αμ Ινν. Ο πληθυσμός της είναι 17.332 άτομα (στοιχεία 18 Δεκεμβρίου 2006). Η πόλη έχει έκταση 24,8 τ.χλμ.
Ιστορία
Κατά τη διάρκεια των Ναπολεόντων Πολέμων, το Μπράουναου αμ Ινν πέρασε στα χέρια των Γάλλων. Σύμφωνα με τη Συνθήκη του Πρεσβούργου, ο Ναπολέων έπρεπε να εγκαταλείψει την πόλη, αλλά το έκανε μόνο τον Δεκέμβριο του 1807, μετά τη σύναψη συμμαχίας μεταξύ Αυστρίας και Ρωσίας.
Πολιτική κατάσταση
Ο δήμαρχος της κοινότητας είναι ο Γιοχάνες Βαϊντμπάχερ (του Αυστριακού Λαϊκού Κόμματος), ο οποίος εξελέγη το 2011. Το Δημοτικό Συμβούλιο (Gemeinderat) της πόλης έχει 37 έδρες, τις οποίες, σύμφωνα με τα αποτελέσματα των δημοτικών εκλογών του 2015, καταλαμβάνουν τα παρακάτω κόμματα:
Αξιοσημείωτοι κάτοικοι
Στις 20 Απριλίου 1889, ο Αδόλφος Χίτλερ γεννήθηκε σε ένα γειτονικό χωριό, το Ρανσχόφεν, το οποίο αργότερα ενσωματώθηκε στο Μπράουναου αμ Ινν. Το 1933 ο Χίτλερ έγινε επίτιμος πολίτης της πόλης. Το 1989, μπροστά από το σπίτι που γεννήθηκε (στην διεύθυνση Σαλτσμπούργκερ Φόρστατ 15), τοποθετήθηκε μια αναμνηστική πλάκα κατά του πολέμου και του φασισμού. Το 2011 το δημοτικό συμβούλιο της πόλης αφαίρεσε κάθε τιμητικό τίτλο που είχε δοθεί στον Χίτλερ, ενώ το 2019 ανακοινώθηκε ότι το σπίτι που γεννήθηκε ο Χίτλερ θα μετατραπεί σε αστυνομικό τμήμα.
Παραπομπές
Μ
Δαμοξενίδας ο Μαινάλιος
Ο Δαμοξενίδας ο Μαινάλιος (5ος/4ος αιώνας π.Χ.) ήταν αρχαίος Έλληνας ολυμπιονίκης από το Μαίναλο ο οποίος στέφθηκε ολυμπιονίκης στο αγώνισμα της πυγμαχίας κατά τους 99ους (384 π.Χ.) ολυμπιακούς αγώνες της αρχαιότητας. Ο ανδριάντας του στην Ολυμπία ήταν έργο του γλύπτη Νικόδαμου.
Παραπομπές
Κατηγορία:Αρχαίοι Έλληνες Ολυμπιονίκες Κατηγορία:Αρχαίοι ολυμπιονίκες της πυγμαχίας‎ Κατηγορία:Αρχαίοι Αρκάδες ολυμπιονίκες Κατηγορία:Αρχαίοι ολυμπιονίκες (4ος αιώνας π.Χ.)
Ευρωπαϊκό Πρωτάθλημα Ενόργανης Γυμναστικής 2017
Το 7ο Ευρωπαϊκό Πρωτάθλήμα Ενόργανης Γυμναστικής, πραγματοποιήθηκε από τις 19 έως τις 23 Απριλίου 2017 στο Κλουζ. Ήταν η δεύτερη έκδοση που φιλοξενήθηκε στη Ρουμανία, μετά την γυναικεία μορφή το 1957, που πραγματοποιήθηκε στην Αίθουσα Φλορέασκα.
Η Ρουμανία υπέβαλε επιτυχή υποψηφιότητα για την διεξαγωγή του πρωταθλήματος το 2017, κερδίζοντας την υποψηφιότητα του Όντενσε στη Δανία. Στο διαγωνισμό συμμετείχαν 297 αθλητές (178 άνδρες, 119 γυναίκες) από 37 χώρες. Η Νάντια Κομανέτσι ονομάστηκε επίσημος Πρέσβης του πρωταθλήματος.
Η διοργανώτρια Ρουμανία κέρδισε συνολικά 4 μετάλλια: 2 χρυσά, ένα ασήμι και ένα χάλκινο. Για την Ελλάδα, ο Λευτέρης Πετρούνιας κέρδισε χρυσό μετάλλιο στους κρίκους.
Παραπομπές
Κατηγορία:Ενόργανη γυμναστική στην Ευρώπη Κατηγορία:Γυμναστική το 2017 Κατηγορία:Αθλητισμός στη Ρουμανία
Λάβαξ ο Λέπρεος
Ο Λάβαξ ο Λέπρεος (γιος του Εύφρονος, 5ος/4ος αιώνας π.Χ.) ήταν αρχαίος Έλληνας ολυμπιονίκης από το Λέπρεο, ο οποίος στέφθηκε ολυμπιονίκης στο αγώνισμα της πυγμαχίας κατά τους 101ους ολυμπιακούς αγώνες της αρχαιότητας (376 π.Χ.).
Παραπομπές
Κατηγορία:Αρχαίοι Έλληνες Ολυμπιονίκες Κατηγορία:Αρχαίοι Ηλείοι ολυμπιονίκες Κατηγορία:Αρχαίοι ολυμπιονίκες της πυγμαχίας‎ Κατηγορία:Αρχαίοι ολυμπιονίκες (4ος αιώνας π.Χ.)
Δέκατη όγδοη δυναστεία Φαραώ
μικρογραφία|Κεφαλή αγάλματος της [[Φαραώ Χατσεψούτ, με ανδρικά χαρακτηριστικά φαραωνικής εξουσίας (γένι).|εναλλ.=|αριστερά|157x157εσ]] Η Δέκατη όγδοη δυναστεία Φαραώ (18η, αγγλικά: Dynasty XVIII) χρονολογικά τοποθετείται μεταξύ 1550-1295 π.Χ. και εγκαινίασε το Νέο Βασίλειο της Αιγύπτου (1550-1069 π.Χ.), στο οποίο συμπεριλαμβάνονται επίσης η 19η (1295 – 1186 π.Χ.) και η 20η Δυναστεία (1186 – 1069 π.Χ.).
H 18η δυναστεία είναι γνωστή και ως Δυναστεία των Τουθμωσιδών, από τους τέσσερις φαραώ της που είχαν το όνομα "Τούθμωσις". Οι δύο τελευταίες δυναστείες του Νέου Βασιλείου είναι γνωστές και ως περίοδος των Ραμσίδων, λόγω της βασιλείας του Ραμσή Β', ενός από τους σημαντικότερους φαραώ, του οποίου το όνομα έλαβαν και πολλοί από τους βασιλείς που τον διαδέχτηκαν, σε ανάμνησή του.
H 18η Δυναστεία διαιρείται στην λεγόμενη "Προ-Αμάρνα" και την "Μετά-Αμάρνα" περίοδο. Η τελευταία ξεκινά με την άνοδο στον θρόνο του Αμενχοτέπ Δ΄ ή Ακενατέν, το 1352 π.Χ. Ο Ακενατόν ίδρυσε μία νέα πρωτεύουσα στη θέση Akhetaten, όπου βρίσκεται η σημερινή Αμάρνα και καθιέρωσε την λατρεία του ηλιακού δίσκου Ατέν, ως μία και μοναδική θεότητα, μεταφέροντας το κέντρο βάρους της πολιτικής και θρησκευτικής ζωής της Αιγύπτου από τις Θήβες στην Ακετατέν και ακυρώνοντας την παραδοσιακή λατρεία του Άμωνα. Για τον λόγο αυτό μάλιστα άλλαξε και το όνομά του, ώστε να περιέχει το όνομα του θεού Ατέν, αντί του Άμωνα-Ρα.
Βιβλιογραφία - Πηγές
Κατηγορία:Δυναστείες της αρχαίας Αιγύπτου Κατηγορία:18η Αιγυπτιακή Δυναστεία
Εξετάσεις αίματος
Οι Εξετάσεις αίματος και ούρων ή άλλων υγρών του σώματος είναι μια εργαστηριακή εξέταση που πραγματοποιείται σε αίμα που έχει προηγουμένως απομονωθεί από μια φλέβα στο αντιβράχιο με τη χρήση μιας βελόνας. Έχει σαν σκοπό την μέτρηση ουσιών και βιοχημικών παραγόντων, με σκοπό τη διάγνωση ασθενειών. Ορισμένες εξετάσεις είναι απλές και κοινές, και γίνονται σε καθημερινή βάση σε όλα τα μικροβιολογικά εργαστήρια, ενώ ορισμένες είναι εξειδικευμένες, απαιτούν ειδικό και πανάκριβο εξοπλισμό και γίνονται μόνο σε εξειδικευμένα επί τούτου εργαστήρια. Τέτοιες εξετάσεις είναι π.χ. οι ιολογικές αναλύσεις (εργαστήρια Pasteur), η ανάλυση DNA, ο έλεγχος γονιδιακών ανωμαλιών, κλπ. Αν και χρησιμοποιείται ο όρος Εξετάσεις αίματος εντούτοις οι περισσότερες εξετάσεις ρουτίνας γίνονται στο Πλάσμα (αίματος), αντί να χρησιμοποιηθούν κύτταρα αίματος.
Απομόνωση αίματος
Ο φλεβοκαθετηριασμός είναι μια πολύ χρήσιμη μέθοδος απομόνωσης αίματος, καθώς είναι μια σχετικά μη επεμβατική μέθοδος προκειμένου να απομονωθούν κύτταρα και εξωκυττάριο υγρό από το σώμα για εργαστηριακό έλεγχο. Επειδή το αίμα κυκλοφορεί σε όλο το σώμα, λειτουργώντας σαν μέσο παροχής Οξυγόνου και θρεπτικών στοιχείων και οδηγώντας τις ουσίες που πρέπει να αποβληθούν στα εκκριτικά συστήματα, το κυκλοφορικό σύστημα επηρεάζει ή επηρεάζεται από πολλές παθολογικές καταστάσεις. Για αυτό το λόγο οι εξετάσεις αίματος είναι οι συχνότερα απαιτούμενες εργαστηριακές εξετάσεις. Οι νοσηλευτές/νοσηλεύτριες είναι συνήθως αυτοί που εκτελούν την πράξη της αιμοληψίας, σε ειδικές περιπτώσεις όμως μπορούν να προβούν σε αυτή και γιατροί.
Βιοχημικές εξετάσεις
Με τις βασικές αιματολογικές εξετάσεις είναι δυνατόν να μετρηθεί το Νάτριο, το Κάλιο, το Χλώριο, τα διττανθρακικά, η Ουρία αίματος, το Μαγνήσιο, η Κρεατινίνη και η Γλυκόζη στο αίμα. Μερικές φορές περιλαμβάνεται και το Ασβέστιο.
Στην πλειονότητα των εξετάσεων αίματος, το αίμα απομονώνεται από τη φλέβα του ασθενούς. Παρόλα αυτά άλλες πιο ειδικές δοκιμασίες, όπως η μέτρηση αερίου αρτηριακού αίματος, απαιτούν αίμα αρτηριακής προέλευσης. Η ανάλυση των αερίων του αρτηριακού αίματος χρησιμεύει στον έλεγχο των επιπέδων του αίματος σε Διοξείδιο του άνθρακα και Οξυγόνο, που σχετίζονται με την πνευμονική λειτουργία, αλλά και στη μέτρηση του PΗ του αίματος.
Οστικοί δείκτες
(A) Οι βιοχημικοί δείκτες οστικής εναλλαγής περιλαμβάνουν τους δείκτες οστικής παραγωγής (bone formation) στο αίμα και συγκεκριμένα:
(B) Οι βιοχημικοί δείκτες οστικής απορρόφησης (bone resorption) στο αίμα περιλαμβάνουν:
(C) Η οστική απορρόφηση στα ούρα εκφράζεται με τους κάτωθι λόγους (πηλίκα): 1. Ασβέστιο/Κρεατινίνη, (Ca/Cr) 2. Υδροξυπρολίνη/Κρεατινίνη, (ΟΗΡ/Cr) 3. Πυριδινολίνη /Κρεατινίνη, (ΡΥD/Cr) 4. Δεοξυπυριδινολίνη/Κρεατινίνη, (DΡD/Cr) 5. NTX /Κρεατινίνη, (ΝΤΧ/Cr)
Νεοπλασματικοί - Καρκινικοί Δείκτες
ΠΡΟΣΟΧΗ: Οι ανεβασμένες τιμές Νεοπλασματικών δεικτών δεν σημαίναι απαραιτήτως και διάγνωση Καρκίνου. Η χρησιμότητά τους έγκειται περισσότερο στην παρακολούθηση θεραπείας νεοπλασιών παρά στην διάγνωση.
Ορμόνες Αίματος
Ορμονικός έλεγχος αίματος επί προ-κλιμακτηριακών γυναικών: Γίνεται την 2-5η μέρα της περιόδου
Εξετάσεις σιέλου
Το 2008 επιστήμονες ανακοίνωσαν ότι οι λιγότερο δαπανηρές αναλύσεις σιέλου θα αντικαταστούσαν τελικά κάποιες εξετάσεις αίματος, αφού στη σίελο περιέχεται περίπου το 20% των πρωτεινών που εντοπίζονται στο αίμα.
Μικρογαλάκτωμα
Το Φεβρουάριο του 2011 Καναδοί ερευνητές ανέπτυξαν ένα μικροτσιπ που μπορεί να χρησιμεύσει στις εξετάσεις αίματος. Ονομάζεται μικρογαλάκτωμα, μια σταγόνα αίματος η οποία παγιδεύεται στο στρώμα μιας άλλης ουσίας. Μπορεί να καθοριστεί το ακριβές μέγεθος των σταγονιδίων. Το νέο τεστ μπορεί να βελτιώσει την αποτελεσματικότητα, την ακρίβεια και την ταχύτητα των εργαστηριακών εξετάσεων με χαμηλό κόστος.Το μικροτσιπ κοστίζει περίπου 20 €.
SIMBAS
Το Μάρτιο του 2011 μια ομάδα ερευνητών από το Πανεπιστήμιο του Μπέρκλευ, του Δουβλίνου και του Βαλπαραΐσο ανέπτυξαν μια συσευή που ενσωματώνει ένα ή περισσότερα εργαστηριακά τεστ σε ένα τσιπ λίγων χιλιοστών που μπορεί να διαγνώσει ασθένειες σε περίπου 10 λεπτά χωρίς τη χρήση εξωτερικών σωλήνων ή επιπλέον στοιχείων. Η πρωτότυπη ονομασία του είναι SIMBAS (Self-powered Integrated Microfluidic Blood Analysis System) που χρησιμοποιεί μικροσκοπικές αυλακώσεις για να διαχωρίσει κύτταρα του αίματος από το πλάσμα (99% των κυττάρων του αίματος απομωνόθηκαν με αυτή τη μέθοδο κατά τη διάρκεια πειραμάτων). Οι ερευνητές χρησιμοποίησαν πλαστικά υλικά για να μειώσουν το κόστος κατασκευής.
Παραπομπές
Κατηγορία:Ιατρικές εργαστηριακές εξετάσεις Κατηγορία:Εξετάσεις αίματος
Τροφίμ Μπιγκό
Ο Τροφίμ Μπιγκό (γαλλικά: Trophime Bigot) (1579–1650), επίσης γνωστός ως «Δάσκαλος με το φως των κεριών» ήταν Γάλλος ζωγράφος της εποχής του μπαρόκ, που έζησε και εργάστηκε στη Ρώμη και την πατρίδα του Προβηγκία.
Βιογραφικά στοιχεία
Ο Τροφίμ Μπιγκό γεννήθηκε στην Αρλ το 1579, όπου ξεκίνησε την καλλιτεχνική του καριέρα. Μεταξύ 1620 και 1634, βρισκόταν στην Ιταλία, σε διάφορες πόλεις και ιδιαίτερα στη Ρώμη. Είναι γνωστό ότι βρέθηκε στην Αρλ το 1634, όπου ζωγράφισε την εικόνα πίσω από την Αγία Τράπεζα Ο Άγιος Λαυρέντιος καταδικασμένος στο μαρτύριο (1634) και την Κοίμηση της Θεοτόκου (1635) για τοπικές εκκλησίες. Μεταξύ 1638 και 1642, έζησε στην Αιξ-αν-Προβάνς, όπου ζωγράφισε μια άλλη Κοίμηση της Θεοτόκου. Επέστρεψε στην Αρλ το 1642, και μοίρασε τις δραστηριότητές του ανάμεσα στην Αρλ και τη γειτονική Αβινιόν, όπου πέθανε και ενταφιάστηκε στην εκκλησία του Αγίου Πέτρου στις 21 Φεβρουαρίου 1650.
Οι «δύο Τροφίμ Μπιγκό»
αριστερά|μικρογραφία|250x250εσ|Ο [[Άγιος Σεβαστιανός θεραπεύεται από την Αγία Ειρήνη της Ρώμης, Βατικανή Πινακοθήκη]] Ο Μπιγκό ήταν πάντα γνωστός στη γαλλική τέχνη του 17ου αιώνα από τα τεκμηριωμένα έργα του σε ναούς της Προβηγκίας, αλλά ο Άγγλος ιστορικός τέχνης Μπένεντικτ Νίκολσον, τη δεκαετία του 1960 ήταν ο πρώτος που τον συσχέτισε με τον άγνωστο καλλιτέχνη που ονόμαζαν «Δάσκαλος με το φως των κεριών», ο οποίος δραστηριοποιήθηκε στη Ρώμη, παράγοντας σχετικά μικρούς πίνακες φωτισμένους με το φως κεριών με βαρύ αλλά διακριτικό κιαροσκούρο σε ύφος παρόμοιο με αυτό του Ζωρζ ντε Λα Τουρ. Αυτή η θεωρία συζητήθηκε πολύ, και για λίγο πολλοί πίστευαν ότι υπήρχαν δύο Τροφίμ Μπιγκό, πατέρας και γιος. αριστερά|μικρογραφία|250x250εσ|Άντρας που φωνάζει, 1625, [[Μουσείο Ιστορίας της Τέχνης (Βιέννη)]] Πλέον είναι γενικά αποδεκτό ότι οι δύο καλλιτέχνες ήταν ο ίδιος άνθρωπος, ο οποίος ζωγράφιζε σε δύο διαφορετικά στυλ σύμφωνα με τις διαφορετικές απαιτήσεις της ρωμαϊκής και της προβηγκιανής αγοράς, «Φαίνεται, ωστόσο, ότι ο Μπιγκό απλώς προσαρμόστηκε στις νέες συνθήκες». Το 1988, μετά την ανακάλυψη νέων εγγράφων, η ενιαία ταυτότητα έγινε «καθολικά αποδεκτή» και τα έγγραφα επιβεβαίωσαν «πέρα από κάθε αμφιβολία ότι υπήρχε μόνο ένας Γάλλος ζωγράφος του 17ου αιώνα ονόματι Τροφίμ Μπιγκό». Τα έγγραφα από το 1623 αναφέρονται στην περιουσία που του άφησε ο πατέρας του και καταγράφουν ότι ο Μπιγκό είχε αφήσει τις υποθέσεις του στα χέρια ενός φίλου του εμπόρου στην Αρλ ενώ βρισκόταν στη Ρώμη. Ένα δεύτερο έγγραφο αναφέρει ότι δεν είχε παιδιά ή κληρονόμους, καθώς ένας ξάδερφός του προσπάθησε να διεκδικήσει την περιουσία όταν ο Μπιγκό είχε χαθεί για κάποιο διάστημα και θεωρήθηκε νεκρός, τουλάχιστον από τον ξάδερφό του.
Ωστόσο, η αποδοχή πολλών από τις αποδόσεις έργων στον Μπιγκό αμφισβητείται ακόμη από ιστορικούς τέχνης, ιδιαίτερα στην Ιταλία. μικρογραφία|Αλληγορία της Ματαιότητας, [[Παλάτσο Κορσίνι, Ρώμη]]
Τεχνοτροπία
Μετά την επιστροφή του στη Γαλλία το 1634, η τεχνοτροπία του Μπιγκό εμφανίζεται πολύ διαφορετική από τα έργα με κεριά στη Ρώμη. Στα ιταλικά έργα του η πηγή φωτός είναι συνήθως ένα μεμονωμένο κερί, το οποίο για μια επιπλέον απαλότητα φωτός εμφανίζεται μερικές φορές κρατημένο σε χαρτί σαν σακούλα. Όπως και ο Ζωρζ ντε Λα Τουρ, επαναλάμβανε τα ίδια θέματα συχνά σε διαφορετικές συνθέσεις, με πολλούς Αγίους Ιερώνυμους και τουλάχιστον τέσσερις εκδοχές του Αγίου Σεβαστιανού που τον θεραπεύει η Αγία Ειρήνη της Ρώμης.
Εξωτερικοί σύνδεσμοι
Κατηγορία:Γάλλοι ζωγράφοι Κατηγορία:Ζωγράφοι του Μπαρόκ
Α΄ κατηγορία πετοσφαίρισης ανδρών Κύπρου 2020-21
Η Α΄ κατηγορία πετοσφαίρισης ανδρών Κύπρου 2020-21 ήταν η 44η έκδοση της Α΄ κατηγορίας πετοσφαίρισης της Κύπρου υπό την αιγίδα της Κυπριακή Ομοσπονδία Πετοσφαίρισης. Το πρωτάθλημα κέρδισε η Ομόνοια για 5η φορά στην ιστορία της.
Σύστημα διεξαγωγής
Στο πρωτάθλημα της Α΄ κατηγορίας 2020-21 συμμετείχαν 9 ομάδες. Διεξήχθη σε δύο φάσεις. Στην πρώτη φάση, όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Μετά την ολοκλήρωση των 16 αγωνιστικών (Α΄ φάση) οι ομάδες χωρίστηκαν σε 2 ομίλους, ανάλογα με τη θέση τους, δίνοντας αγώνες κατάταξης (Β΄ φάση). Στους αγώνες κατάταξης μεταφέρθηκαν τα αποτελέσματα, οι βαθμοί, τα σετ και οι πόντοι της Α΄ φάσης.
Οι ομάδες στις θέσεις 1-5 διαγωνίστηκαν για την κατάκτηση του πρωταθλήματος και τις θέσεις που οδηγούσαν στα πρωταθλήματα Ευρώπης. Οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχθηκε η ομάδα που συγκέντρωσε τους περισσότερους βαθμούς. Οι ομάδες στις θέσεις 6-9 αναμετρήθηκαν αναμεταξύ τους από δύο φορές, μία εντός και μία εκτός έδρας. Η τελευταία ομάδα διαβαθμίστηκε στη Β΄ κατηγορία 2021-22.
Η πρωταθλήτρια ομάδα εξασφάλισε τη συμμετοχή της στο Τσάμπιονς Λιγκ πετοσφαίρισης ανδρών 2021-22 και η ομάδα που τερμάτισε στη δεύτερη θέση στο Challenge Cup πετοσφαίρισης ανδρών 2021-22.
Σύστημα βαθμολόγησης
Το σύστημα βαθμολόγηση των αγώνων ήταν ως εξής:
Κριτήρια κατάταξης
Οι ομάδες κατατάσσονταν με βάση τον συνολικό αριθμό βαθμών που κέρδισαν. Σε περίπτωση ισοβαθμίας στον συνολικό αριθμό βαθμών που κέρδισαν δύο ή περισσότερες ομάδες τα κριτήρια κατάταξης ήταν:
Αλλαγές σε σχέση με την περίοδο 2019-20
Στο πρωτάθλημα της περιόδου 2020-21 συμμετείχε η Ολυμπιάς Φρενάρου.
Συμμετέχουσες ομάδες
Ο πίνακας που ακολουθεί παρουσιάζει αλφαβητικά τις ομάδες που συμμετείχαν στο πρωτάθλημα και τις έδρες που χρησιμοποίησαν.
Βαθμολογία
Η βαθμολογία στο τέλος της Α΄ φάσης ήταν:
Πηγή : Βαθμολογία 2020-21
Αποτελέσματα
Πηγή : Αποτελέσματα 2020-21
Α΄ όμιλος
Η τελική βαθμολογία του Α΄ ομίλου ήταν:
Πηγή : 2020-21
Πηγή : Αποτελέσματα 2020-21
Β΄ όμιλος
Η τελική βαθμολογία του Β΄ ομίλου ήταν:
Πηγή : 2020-21
Πηγή : Αποτελέσματα 2020-21
Πηγές
Κατηγορία:Α΄ κατηγορία πετοσφαίρισης ανδρών Κύπρου Κατηγορία:Πετοσφαίριση το 2020 Κατηγορία:Πετοσφαίριση το 2021
Al-Aqsa TV
Ο τηλεοπτικός σταθμός Al-Aqsa TV (αραβικά: قناة الأقصى) είναι το επίσημο τηλεοπτικό κανάλι της Χαμάς. Το όνομά του προέρχεται από το Τέμενος Αλ-Άκσα στην Ιερουσαλήμ. Το πρόγραμμά του περιλαμβάνει ειδήσεις και προπαγάνδα που προωθεί τη Χαμάς, παιδικές εκπομπές (όπως οι Πρωτοπόροι του Αύριο) και θρησκευτικά εμπνευσμένες ψυχαγωγικές εκπομπές. Σήμερα διοικείται από το μέλος του Παλαιστινιακού Νομοθετικού Συμβουλίου, Φαθί Χαμάντ.
Ιστορία
Ο σταθμός άρχισε να εκπέμπει στη Λωρίδα της Γάζας στις 9 Ιανουαρίου 2006 αφού η Χαμάς κέρδισε μια σαρωτική νίκη στις παλαιστινιακές βουλευτικές εκλογές. Στις 22 Ιανουαρίου 2006, ο Παλαιστίνιος εισαγγελέας Αχμέντ Μαγκνί αποφάσισε να κλείσει τον τηλεοπτικό σταθμό επειδή δεν είχε την απαραίτητη άδεια εκπομπής, αλλά η απόφαση δεν εφαρμόστηκε ποτέ.
Στις 29 Δεκεμβρίου 2008, κατά τη διάρκεια της Επίθεσης στη Λωρίδα της Γάζας του 2008-2009, ισραηλινά αεροσκάφη βομβάρδισαν επανειλημμένα την έδρα του τηλεοπτικού σταθμού Al-Aqsa στην πόλη της Γάζας. Το κτίριο καταστράφηκε ολοσχερώς, αλλά ο σταθμός συνέχισε να μεταδίδει από μια μονάδα κινητής τηλεόρασης.
Στις 29 Ιουλίου 2014, κατά τη διάρκεια της Ισραηλινής επίθεσης στη Λωρίδα της Γάζας του 2014, μια ισραηλινή αεροπορική επιδρομή έπληξε το κτίριο μέσων μαζικής ενημέρωσης που στέγαζε το κανάλι Al-Aqsa TV και το ραδιόφωνο Al-Aqsa στο κέντρο της πόλης της Γάζας νωρίς το πρωί. Ο τηλεοπτικός σταθμός συνέχισε να μεταδίδει, αλλά ο ραδιοφωνικός σταθμός σιωπούσε. Ο ραδιοσταθμός έχει επιστρέψει από τότε στον αέρα.
Παραπομπές
Κατηγορία:Παλαιστινιακοί τηλεοπτικοί σταθμοί Κατηγορία:Χαμάς
Lotus Software
Η Lotus Software (ονομαζόμενη Lotus Development Corporation πριν από την εξαγορά της από την IBM) ήταν μια αμερικανική εταιρεία λογισμικού με έδρα τη Μασαχουσέτη. «Εκφορτώθηκε» στην Ινδική HCL Technologies το 2018.
Η Lotus είναι πιο γνωστή για την εφαρμογή υπολογιστικών φύλλων Lotus 1-2-3, το πρώτο προϊόν με πολλές δυνατότητες, φιλικό προς το χρήστη, αξιόπιστο και με δυνατότητα WYSIWYG που έγινε ευρέως διαθέσιμο στις πρώτες μέρες του IBM PC, όταν δεν υπήρχε γραφική διεπαφή χρήστη. Πολύ αργότερα, σε συνδυασμό με την Iris Associates του Ray Ozzie, η Lotus κυκλοφόρησε επίσης ένα groupware και σύστημα email, το Lotus Notes. Η IBM αγόρασε την εταιρεία το 1995 για 3,5 δις δολάρια, κυρίως για την Lotus Notes και να εδραιώσει την παρουσία της στον όλο και πιο σημαντικό υπολογιστικό τομέα client-server, ο οποίος γρήγορα έκανε ξεπερασμένο τα προϊόντα βάσει κεντρικού υπολογιστή, όπως το OfficeVision της IBM.
Ελικών (Δεκαπενθήμερον φιλολογικόν περιοδικόν)
Το περιεχόμενο και των εννέα τευχών έχει ψηφιοποιηθεί και ευρετηριαστεί στη ψηφιακή συλλογή «Δανιηλίς» στο πλαίσιο σχετικής συνεργασίας της Βιβλιοθήκης & Κέντρου Πληροφόρησης του Πανεπιστημίου Πατρών και της Δημοτικής Βιβλιοθήκης Πατρών.
Δικτυακοί τόποι
Κατηγορία:Περιοδικά με τόπο έκδοσης την Πάτρα Κατηγορία:Ελληνικά λογοτεχνικά περιοδικά
Μαρλίν Μέλτζερ
δεξιά|μικρογραφία| Οι προγραμματίστριες Ρουθ Λίχτερμαν (καθιστή) και Μαρλίν Γουέσκοφ (όρθια) συνδέοντας τα καλώδια της δεξιάς πλευράς του [[ENIAC με ένα νέο πρόγραμμα.]] Η Μαρλίν Γουέσκοφ Μέλτζερ (Marlyn Wescoff Meltzer) (1922 - 7 Δεκεμβρίου 2008 ) ήταν μία από τους έξι αρχικούς προγραμματιστές του ENIAC, του πρώτου ηλεκτρονικού ψηφιακού υπολογιστή γενικής χρήσης.
Βίος
Η Μέλτζερ γεννήθηκε ως Μαρλίν Γουέσκοφ στη Φιλαδέλφεια και αποφοίτησε από το Πανεπιστήμιο Τέμπλ το 1942. Προσλήφθηκε από τη Σχολή Μηχανικών του Μουρ αργότερα εκείνο το έτος για να εκτελέσει καιρικούς υπολογισμούς, κυρίως επειδή ήξερε πώς να χειριστεί μηχανή πρόσθεσης. Το 1943, προσλήφθηκε για να εκτελέσει υπολογισμούς για τροχιές βαλλιστικής. Τότε, αυτό επιτεύχθηκε με τη χρήση μη αυτόματων επιτραπέζιων υπολογιστικών μηχανών. Το 1945, επιλέχθηκε να γίνει μια από τις πρώτες ομάδες προγραμματιστών του ENIAC.
Το ENIAC ήταν ένα τεράστιο μηχάνημα γεμάτο μαύρα πάνελ και διακόπτες, που περιείχε 17.468 σωλήνες κενού, 7200 δίοδοι κρυστάλλου, 1500 ρελέ, 70.000 αντιστάσεις, 10.000 πυκνωτές και περίπου 5.000.000 συγκολλημένοι αρμοί με το χέρι. Ζύγιζε περισσότερους από 30 μικρούς τόνους, καταλάμβανε 167m2 και κατανάλωσε 150 kW ηλεκτρικής ενέργειας. Η τεράστια απαίτηση ισχύος οδήγησε στη φήμη ότι τα φώτα σε όλη τη Φιλαδέλφεια θα σβήνουν κάθε φορά που θα λειτουργεί.
Το ENIAC παρουσιάστηκε στο κοινό στις 14 Φεβρουαρίου 1946, το πρόγραμμά τους τράβηξε την προσοχή του Τύπου και έγινε πρωτοσέλιδο σε όλη τη χώρα.
Αν και αναφέρεται στις Γυναίκες του ENIAC, τότε, λίγη αναγνώριση αποδόθηκε στις γυναίκες που εργάζονταν σε αυτόν τον υπολογιστή. Το ENIAC έγινε ένα πολύ σημαντικό μηχάνημα κατά τη διάρκεια αυτής της περιόδου. Οι άντρες μηχανικοί που κατασκεύασαν το μηχάνημα σύντομα έγιναν διάσημοι. Η γυναίκα που έτρεξε αυτό το μηχάνημα, από την άλλη, σύντομα εξαφανίστηκε από την ιστορία. Παραιτήθηκε από την ομάδα το 1947 για να παντρευτεί προτού η ENIAC μετεγκατασταθεί στην τοποθεσία στρατιωτικών δοκιμών του Άμπερντιν.
Το 1997, η Μέλτζερ εντάχθηκε στo πάνθεον των Γυναικών της Τεχνολογίας Διεθνώς, μαζί με τους υπόλοιπους αρχικούς προγραμματιστές του ENIAC. Αυτό το βραβείο ιδρύθηκε το 1996 από την WITI για να αναγνωρίσει, να τιμήσει και να προωθήσει τις εξαιρετικές συνεισφορές των γυναικών στις επιστημονικές και τεχνολογικές κοινότητες που βελτιώνουν και εξελίσσουν την κοινωνία μας.
Εθελοντική εργασία
Η Μέλτζερ με ευχαρίστηση προσέφερε εθελοντικά της υπηρεσίες της στη βιβλιοθήκη Shir Ami και στην ανάγνωση του κατηχητικού. Παράδωσε επίσης γεύματα σε απόρους για περισσότερα από 10 χρόνια για το γηροκομείο Greenwood House στο Ίγουινγκ του Νιου Τζέρσι. Ήταν η ταμίας του παραρτήματος της Χαντάσα στο Τρέντον/Λόρενσβιλ και ενεργό μέλος της γυναικείας οργάνωσης για την στήριξη του Greenwood House, Women for Greenwood House.
Τα τελευταία τέσσερα έτη της ζωής της, είχε πλέξει περισσότερoους από 500 σκούφους για ασθενείς που υποβάλλονται σε χημειοθεραπείες για το Ίδρυμα Susan G. Komen στη Φιλαδέλφεια.
Θάνατος
Η Μέλτζερ απεβίωσε στις 7 Δεκεμβρίου 2008 στην πόλη Γιάρντλι της πολιτείας Μπακς στην Πενσυλβάνια των Ηνωμένων Πολιτειών.
Υστεροφημία
Η ομάδα του ENIAC είναι επίσης η έμπνευση πίσω από το βραβευμένο ντοκιμαντέρ 2013 The Computers. Αυτό το ντοκιμαντέρ, το οποίο δημιουργήθηκε από την Κάθι Κλέιμαν και το Πρόγραμμα Προγραμματιστών του ENIAC, συνδυάζει πραγματικά πλάνα της ομάδας ENIAC από τη δεκαετία του 1940 με συνεντεύξεις των γυναικείων μελών να ανακαλούν το καιρό που δούλευαν μαζί στο ENIAC. Είναι το πρώτο ντοκιμαντέρ μιας σειράς τριών, και τα επόμενα δύο μέρη της σειράς αυτής θα έχουν τους τίτλους The Coders and The Future-Maker, αντίστοιχα.
Αριστίων ο Επιδαύριος
Ο Αριστίων ο Επιδαύριος ή Αρίστων (γιος του Θεοφίλου, 4ος αιώνας π.Χ.) ήταν αρχαίος Έλληνας ολυμπιονίκης από την Επίδαυρο ο οποίος στέφθηκε ολυμπιονίκης στο αγώνισμα της πυγμαχίας κατά τους 103ους (368 π.Χ.) ολυμπιακούς αγώνες της αρχαιότητας. Ο ανδριάντας του στην Ολυμπία ήταν έργο του γλύπτη Πολύκλειτου.
Παραπομπές
Κατηγορία:Αρχαίοι Έλληνες Ολυμπιονίκες Κατηγορία:Αρχαίοι ολυμπιονίκες της πυγμαχίας‎ Κατηγορία:Αρχαίοι Αργείοι ολυμπιονίκες Κατηγορία:Αρχαίοι ολυμπιονίκες (4ος αιώνας π.Χ.)
Αποχώρηση της Ελλάδας από την Ευρωζώνη
Ως Grexit (εκ του Gr απ' το αγγλικό Greece + exit)  αναφέρεται η αποχώρηση της Ελλάδας από την ευρωζώνη και η επιστροφή της σε εθνικό νόμισμα, ως λύση της κρίσης χρέους που αντιμετωπίζει. Ο όρος εισήχθη τον Φεβρουάριο του 2012, αλλά χρησιμοποιήθηκε ευρέως το πρώτο εξάμηνο του 2015.
Οι υποστηρικτές της πρότασης πιστεύουν ότι η έξοδος από το ευρώ και η παρεισαγωγή μιας νέας δραχμής θα ενίσχυε σημαντικά τις εξαγωγές και τον τουρισμό και θα αποθάρρυνε τις ακριβές εισαγωγές. Έτσι θα δινόταν στην ελληνική οικονομία η δυνατότητα να ανακάμψει και να σταθεί στα πόδια της. Οι αντίπαλοι υποστηρίζουν ότι αυτή η περίπτωση θα επέβαλε υπερβολικές δυσκολίες στον Ελληνικό λαό. Οι πιθανές επιπτώσεις θα ήταν μια μείωση της κατανάλωσης λόγο και της μεγάλης μείωσης της αγοραστικής τους δύναμης, υψηλός πληθωρισμός, μια σημαντική ελάττωση του πλούτου λόγω της υποτίμησης της συναλλαγματικής ισοτιμίας νέας Δραχμής Ευρω/Δολαρίου, δυσκολία πρόσβασης σε κεφάλαια, μεγάλη αύξηση επιτοκίων δανεισμού, δυσκολία εισαγωγών λόγο απαίτησης για πληρωμής τους σε ξένο συνάλλαγμα, capital controls για αποτροπή bank run, πολιτικές αναταραχές και ανάγκη μεγαλύτερης πολιτικής ευθυγράμμισης με μη κράτη-μέλη της Ευρωπαϊκής Ένωσης.
Παραπομπές
Κατηγορία:Ελληνική οικονομία Κατηγορία:Ευρωσκεπτικισμός στην Ελλάδα
Απολλώνειοι αστεροειδείς
thumb|285px|Η περιοχή του Ηλιακού Συστήματος που καλύπτουν οι τροχιές των απολλώνειων αστεροειδών (με πράσινο χρώμα) σε σχέση με τις τροχιές των εκεί πλανητών.
Οι απολλώνειοι αστεροειδείς (Apollo asteroids) είναι μία ομάδα γεωπλήσιων αστεροειδών, δηλαδή αστεροειδών που πλησιάζουν τη Γη. Πήραν το όνομά τους από τον αστεροειδή 1862 Απόλλων, τον πρώτο της ομάδας που ανακαλύφθηκε ποτέ (1932).
Οι απολλώνειοι αστεροειδείς διασχίζουν την τροχιά της Γης και ορίζονται ως οι αστεροειδείς που έχουν ταυτόχρονα μεγάλο ημιάξονα τροχιάς μεγαλύτερο από αυτόν της Γης (> 1 AU) και ελάχιστη απόσταση από τον Ήλιο (περιήλιο) μικρότερη από τη μέγιστη απόσταση Γης-Ηλίου (q < 1,017 AU).
Σήμερα είναι γνωστοί περισσότεροι από 7 χιλιάδες απολλώνειοι αστεροειδείς και οι 991 από αυτούς διαθέτουν αύξοντα αριθμό. Περισσότεροι από χίλιοι είναι αρκετά μεγάλοι και πλησιάζουν τη Γη αρκετά ώστε να ταξινομούνται ως «δυνητικά επικίνδυνοι αστεροειδείς» (Potentially Hazardous Asteroids, PHAs).